**ДО**

**Г-Н СТАНИМИР СТАНЧЕВ**

**ОТ ГРУПАТА ОБЩИНСКИ СЪВЕТНИЦИ НА МК „СДС – ГРАЖДАНИТЕ“**

**ЧРЕЗ**

**АКАД. ХРИСТО БЕЛОЕВ**

**ПРЕДСЕДАТЕЛ НА ОБЩИНСКИ СЪВЕТ – РУСЕ**

***На Ваш изх. №ОбС-1285/21.10.2024 г.***

**ОТНОСНО:** *Питане с вх. №06-01-244/21.10.2024 г.*

**УВАЖАЕМИ ГОСПОДИН СТАНЧЕВ,**

В деловодството на Община Русе е постъпило Ваше питане с наш вх. №06-01-244/21.10.2024 г., относно новоизградена зона за отдих в с. Николово.

 В тази връзка Ви уведомявам следното:

 Пространството при кръстовището между ул. „Липник“ и ул. „Хаджи Димитър“ в с. Николово, т. нар от Вас триъгълник, представлява поземлен имот (ПИ) с идентификатор 51679.501.1822 по Кадастрална карта и кадастрални регистри (КККР) на с. Николово, общинска публична собственост, с начин на трайно ползване: „за друг вид озеленени площи“. Същият терен е отразен като съществуваща зелена площ и в стария регулационен план на с. Николово от 1963 година.

Площите не са поддържани в много дълъг времеви период и след почистване на растителността и калните наноси е установено наличие на тротоари и алеи изпълнени от бетонови плочи. Старите бетонови плочи са подменени с щампована бетонова настилка, което представлява текущ ремонт по смисъла на §5, т. 43 във връзка с чл. 151 от Закон за устройство на територията.

 По данни от кмета на с. Николово, в ПИ 51679.501.1822 по КККР на с. Николово е имало съществуваща зона за отдих преди повече от петдесет години, като още тогава на място е имало изградено осветление, питейна фонтанка, беседки и алеи. Изпълнените дейности са свързани с подмяна на съществуващи кабели за ел. осветление и монтаж на нови стълбове, възстановяване на паркова фонтанка и монтаж на водомерен възел, съгласувано с експлоатационното дружество, вкл. изходни данни. За монтираните паркови елементи и обзавеждане не е необходимо издаване на разрешение за строеж съгласно чл. 151, ал. 1, т. 12 от Закон за устройство на територията

 За изпълнението на всички дейности има сключени договори между Кметство Николово и съответните изпълнители на строителни работи. Заплащането на изпълнените дейности е извършено съгласно правилата за СФУК. Финансовият ресурс е осигурен от бюджета на Кметство Николово, който е приет от Общински съвет – Русе и е в размер на 52 000 лв.

 Решението през настоящата календарна година да бъда възстановена зоната за отдих ПИ 51679.501.1822 по КККР на с. Николово е провокирано от множество молби от жителите на с. Николово отправени към г-н Ванев – Кмет на с. Николово. Бъдещите планове на кмета са да обособи поне още един кът за отдих в кв. Гагаля през 2025 г.

**С уважение,**

**ЕНЧО ЕНЧЕВ**

*За Кмет на Община Русе,*

*съгласно Заповед №РД-01-3615/19.11.2024 г.***ка Миланова**

*Директор дирекция ИСИК*